Publication: Magyar Közlöny
Issue: MK-2003-70 (Year: 2003, Number: 70)
Era: 1990-2004
Section: A Magyar Nemzeti Bankról szóló 2001. évi LVIII. törvény 12. §-a értelmében közöljük, hogy a jegybanki alapkamat mértéke — 2003. június 19. napjától — 9,50%.
Paragraph Index: 836

22. pontjában elrendelte, hogy — a Biztonsági Tanács ellenkezõ határozatának hiányában — 2007. december 31-ig az Irakból származó kõolaj, kõolajtermékek és a földgáz — a jogcím elsõ vevõre történõ átszállásáig — mentesek a jogi eljárások, a zár alá vétel, a letiltás, illetve a végrehajtás alól. Minden állam megteszi a szükséges intézkedéseket a belsõ jogszabályai szerint e védelem biztosítása érdekében, és a fenti eladásokból származó jövedelmek és tartozások, csakúgy, mint az Iraki Fejlesztési Alap, ugyanazokat a kiváltságokat és mentességeket élvezik, mint az Egyesült Nemzetek Szervezete. A fent említett kiváltságok és mentességek nem vonatkoznak egyetlen olyan jogi eljárásra sem, amellyel kapcsolatban ezeknek a jövedelmeknek, illetve tartozásoknak a felhasználása a jelen határozat meghozatala utáni idõpontban bekövetkezett ökológiai katasztrófákból — ideértve az olajszennyezést is — eredõ károkért való felelõsség kielégítéséhez szükséges;

Source: https://magyarkozlony.hu/hivatalos-lapok/e6ed60775b3c31b524afce87dd4771b0ddd8d111/dokumentumok/bc7273702a64f842f279df2a2ad4cd441a3d6eb2/letoltes